पीपली पातलवास में युवक की संदिग्ध मौत
उपखंडक्षेत्र में गुरुवार रात पीपली पातलवास में 32 वर्षीय युवक हरकेश मीना की संदिग्ध मौत हो गई। रालावास कातिलाना हमले में 18 वर्षीय दिनेश मीना गंभीर घायल हो गया जो जयपुर अस्पताल में जिंदगी और मौत के बीच संघर्ष कर रहा है।
पीपली पातलवास घटना की शुक्रवार सुबह जानकारी मिलने के बाद पुलिस को सूचना दी गई, मगर पुलिस के देरी से पहुंचने से नाराज ग्रामीणों की भीड़ से हाइवे जाम हो गया। लोगों ने पुलिस को खरी खोटी सुनाई। मामले की गंभीरता को देखते हुए जिले के पांचों थानों से पुलिस बल मंगाया गया। घटना की जानकारी मिलने के बाद एएसपी पी.सी. शर्मा मौके पर पहुंचे तथा ग्रामीणों से समझाइश की। ग्रामीणों ने बीरबल मीना हत्या कांड की गुत्थी आज तक नहीं सुलझ पाने के लिए पुलिस को दोषी ठहराया। लोगों का आरोप था कि पुलिस की नाकामी से क्षेत्र में अपराध बढ़ रहे हैं। मृतक के पिता ने कहा कि उसके लड़के को मार कर फंदे पर लटका गए।
मौके पर एफएसएल टीम ने पद चिह्नों टायरों के निशान लिए हैं। ग्रामीणों की भीड़ से हाइवे पर वाहनों की लंबी कतार लगी रही। यात्रियों को असुविधा का सामना करना पड़ा। एएसपी के निर्देश के बाद ट्रैफिक का रूट डायवर्ट किया गया।
15दिन की मोहलत
ग्रामीणोंकी मांग पर मौके पर पहुंचे विधायक डाक्टर किरोड़ी लाल मीना ने हरकेश मीना के पिता परिजनों को सांत्वना देते हुए कहा कि दोषी लोगों को छोड़ा नहीं जाएगा। उन्होंने कहा कि बीरबल मीना हत्याकांड की गुत्थी को सुलझाने में पुलिस नाकाम रही है। जिले में कानून व्यवस्था चरमरा गई है। पत्रकार के साथ हुई पुलिस कार्रवाई भी गलत है। अपराधी खुले में घूम रहे हैं। उन्होंने ग्रामीणों की सहमति से पुलिस को 15 दिन का समय देते हुए कहा कि पीपली पातलवास प्रकरण बीरबल मीना हत्याकांड के दोषी लोगों की गिरफ्तारी करें अन्यथा वे ग्रामीणों के साथ रामगढ़ पचवारा पुलिस थाने पर धरना या एसपी कार्यालय का घेराव करने को मजबूर होंगे।
पी.सी. शर्मा ने कहा कि पुलिस इस मामले की कार्रवाई कर रही है। प्राथमिकी दर्ज होने के बाद पुलिस जल्द से जल्द दोषियों की गिरफ्तारी करेगी।
लालसोट. आक्रोशितलोगाें से समझाइश करते विधायक डाक्टर किरोड़ी।
hin_Deva hin_Deva hin_Deva hin_Deva bho_Deva hin_Deva hin_Deva bho_Deva